"मैंने अपने पेट की सर्जरी कराकर अतिरिक्त फैट (वसा) कम कराया. इसकी वजह से मेरा वज़न काफी कम हो गया और मैं तरोताज़ा महसूस करने लगी. अब मैं नियमित व्यायाम करती हूं. "लेकिन फराह ये आगाह करना भी नहीं भूलीं कि पेट की ये सर्जरी अगर किसी अच्छे डॉक्टर से ना कराई जाए और उचित सलाह ना ली जाए तो ख़तरनाक साबित हो सकती है.फराह ने ये भी कहा, "फिल्म इंडस्ट्री में लोग वज़न कम करने के लिए अपनी सर्जरी कराते हैं. औऱ फिर बताते नहीं. कहते रहते हैं कि भई हमने तो जिम करके और व्यायाम करके अपना वज़न कम किया. ये सब बेकार की बातें होती हैं. लेकिन मैं खुलेआम कह रही हैं कि मैंने सर्जरी करके अपना वज़न कम कराया." फराह की बतौर अभिनेत्री पहली फिल्म शिरीन फरहाद अगस्त में रिलीज़ हुई थी. फराह ने कहा कि फिल्म देखने के बाद उन्हें असल में एहसास हुआ कि अब उन्हें वज़न करने की सख्त ज़रूरत है.बतौर निर्देशक अब फराह क्या करने वाली हैं. उन्होंने कहा, "मैं शाहरुख के साथ अपनी फिल्म हैप्पी न्यू ईयर को लेकर उत्साहित हूं. उसकी कहानी पर काम पूरा हो गया है और शूटिंग अगले साल शुरू हो जाएगी. मेरी ये फिल्म 'एंटरटेनमेंट का बाप' साबित होगी."फराह ने ये भी कहा कि उन्होंने अपनी हिट फिल्मों 'मैं हूं ना' और 'ओम शांति ओम' से ज़्यादा सबक अपनी फ्लॉप फिल्म 'तीस मार खां' से सीखा. उसने मुझे वापस ज़मीन पर ला दिया.इसके अलावा फराह जल्द ही टीवी रियलिटी शो 'इंडियाज़ गॉट टैलेंट' की जज के तौर पर दिखेंगी.